RESOLUCIÓN do 30 de outubro de 2006 pola que se convocan dous cursos sobre o permiso de conducir por puntos e outras novidades lexislativas.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 10/11/2006

Dentro das actividades programadas para o ano 2006, en colaboración coa Deputación Provincial de Lugo, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Lugo, anúnciase a celebración de dous cursos sobre o permiso de conducir por puntos e outras novidades lexislativas, que deberá desenvolverse conforme as seguintes bases:
Obxectivos.
-Coñecer a normativa que regula a implantación do permiso de conducir por puntos e a súa aplicación.
-Dotar os policías dunha formación actualizada no terreo do tráfico e a seguridade viaria, de grande importancia dentro dos seus cometidos profesionais.
-Asegurar o correcto tratamento da temática relativa ao tráfico e á seguridade viaria no tocante á regulamentación, documentación, sancións e procedemento sancionador.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Lugo, será obxecto de publicación no Diario Oficial de Galicia e no BOP de Lugo.
Destinatarios.
Os cursos van dirixidos aos membros dos corpos de policía local da provincia de Lugo.
Inscrición.
A inscrición dos participantes será totalmente gratuíta.
Prazas.
30 prazas por curso.
Solicitudes.
1. O persoal que desexe participar nestes cursos deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 23 de novembro de 2006, ás 14.00 horas.
3. As instancias deberán enviarse á Deputación Provincial de Lugo-Área de Formación (fax 982 26 01 69): rúa San Marcos, nº 8, 27001 Lugo; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Sedes e datas.
1º curso: Foz: do 27 ao 30 de novembro.
2º curso: Monforte de Lemos: do 28 de novembro ao 1 de decembro.
O horario será das 16.00 ás 21.00 horas.
Contido.
Módulo I: o permiso de conducir por puntos. Normativa e aplicación.
Módulo II: outras novidades lexislativas en materia de tráfico.
Módulo III: denuncias. Requisitos. O procedemento sancionador de tráfico.
-As sancións polo seguro: obriga de aseguramento, xustificación do seguro. O seguro de vehículos estranxeiros.
Relación de admitidos.
A relación de admitidos farase pública o día 24 de novembro a partir das 14.00 horas, tanto pola Deputación Provincial de Lugo como polo Centro de Estudos Xudiciais e Seguridade Pública de Galicia, os interesados poden coñecer e confirmar a súa asistencia chamando aos teléfonos 986 59 02 42/43/44 (Cexesga) e na páxina web
http://cexesga.xunta.es, ou 982 26 00 64/982 26 00 65 (Área de Formación da Deputación Provincial de Lugo
).
Lugar.
Os cursos desenvolveranse nos concellos de Foz e Monforte de Lemos, quedando por concretar o seu lugar de celebración que se comunicará previamente xunto coa lista de admitidos.
Certificado de asistencia.
Ao remate de cada curso entregaráselle un certificado de asistencia a aquelas persoas que acrediten a súa participación continuada a el.
Modificacións.
Tanto o Centro de Estudos Xudiciais e Seguridade Pública de Galicia como a Deputación Provincial
de Lugo, se é o caso, poderán modificar o desenvolvemento normal dos cursos para adaptalos ás necesidades da Administración e ás continxencias que poidan xurdir.
A Estrada, 30 de outubro de 2006.
Carlos Suárez-Mira Rodríguez
Director xeral do Centro de Estudos Xudiciais e
Seguridade Pública de Galicia